KOMMISSIONENS FORORDNING (EU) Nr. 1152/2013
af 19. november 2013
om berigtigelse af den ungarske udgave af forordning (EU) nr. 1129/2011 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår fastlæggelse af en EU-liste over fødevaretilsætningsstoffer
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, artikel 30, stk. 1, og artikel 30, stk. 5, og
ud fra følgende betragtninger:
(1)
Den ungarske udgave af Kommissionens forordning (EU) nr. 1129/2011 (2) indeholder en række fejl, der bør berigtiges. De øvrige sprogudgaver er ikke berørt.
(2)
Forordning (EU) nr. 1129/2011 bør derfor berigtiges.
(3)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne -
VEDTAGET DENNE FORORDNING:
Artikel 1
Vedrører kun den ungarske udgave.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. november 2013.
A BIZOTTSÁG 1152/2013/EU RENDELETE
(2013. november 19.)
az 1333/2008/EK európai parlamenti és tanácsi rendelet II. mellékletének az élelmiszer-adalékok uniós jegyzékének létrehozásával történő módosításáról szóló, 1129/2011/EU rendelet magyar nyelvi változatának helyesbítéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikkére, valamint 30. cikke (1) és (5) bekezdésére,,
mivel:
(1)
Az 1129/2011/EU bizottsági rendelet (2) magyar nyelvű változata több hibát is tartalmaz, amelyeket ki kell javítani. Ez a helyesbítés a többi nyelvi változatot nem érinti.
(2)
Ezért a 1129/2011/EU rendeletet ennek megfelelően helyesbíteni kell.
(3)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
ELFOGADTA EZT A RENDELETET:
1. cikk
Az 1129/2011/EU rendelet szövege helyesen:
„ A BIZOTTSÁG 1129/2011/EU RENDELETE
2011. november 11.
az 1333/2008/EK európai parlamenti és tanácsi rendelet II. mellékletének az élelmiszer-adalékanyagok uniós jegyzékének létrehozásával történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (3) és különösen annak 10. cikkére, valamint 30. cikke (1) és (5) bekezdésére,
mivel:
(1)
Az 1333/2008/EK rendelet rendelkezik az élelmiszerekben való használatra jóváhagyott élelmiszer-adalékanyagok uniós jegyzékének létrehozásáról és az adalékanyagok használati feltételeinek megállapításáról.
(2)
Az élelmiszerekben felhasználandó édesítőszerekről szóló, 1994. június 30-i 94/35/EK európai parlamenti és tanácsi irányelv (4), az élelmiszerekben felhasználandó színezékekről szóló, 1994. június 30-i 94/36/EK európai parlamenti és tanácsi irányelv (5) és a színezékeken és édesítőszereken kívüli egyéb élelmiszer-adalékanyagokról szóló, 1995. február 20-i 95/2/EK európai parlamenti és a tanácsi irányelv (6) alapján az élelmiszerekben való használatra jelenleg engedélyezett élelmiszer-adalékanyagokat fel kell venni az 1333/2008/EK rendelet II. mellékletébe, miután megtörtént annak vizsgálata, hogy megfelelnek-e a rendelet 6., 7. és 8. cikkének. A vizsgálat keretében az Európai Élelmiszerbiztonsági Hatóságnak (a továbbiakban: a Hatóság) nem kell új kockázatértékelést végeznie. Nem veendők fel a rendelet II. mellékletébe azok az élelmiszer-adalékanyagok és felhasználások, amelyekre már nincs igény.
(3)
Kizárólag az 1333/2008/EK rendelet II. mellékletében foglalt uniós jegyzéken szereplő élelmiszer-adalékanyagok hozhatók forgalomba és használhatók fel élelmiszerekben, az ott meghatározott felhasználási feltételek mellett. Az adalékanyagokat azon élelmiszerek kategóriái alapján kell felsorolni, amelyekhez hozzáadhatók. Az áttétel megkönnyítésére és az engedélyezési eljárás átláthatóságának növelésére indokolt létrehozni egy új élelmiszer-besorolási rendszert, amely a II. melléklet alapját fogja képezni.
(4)
Az uniós rendszer kidolgozásához a Codex Alimentarius: Élelmiszer-adalékanyagok általános szabványában (7) használt élelmiszer-besorolási rendszer szolgált kiindulási pontként. Ezt a rendszert azonban némileg át kell alakítani, hogy figyelembe vegye az élelmiszer-adalékanyagokra már kiadott uniós engedélyek sajátosságait. Figyelembe kellett venni az élelmiszerekre jelenleg érvényben levő ágazatspecifikus uniós rendelkezéseket is. A kategóriák létrehozásának egyetlen célja, hogy jegyzékbe foglalják az engedélyezett adalékanyagokat és használati feltételeiket.
(5)
Az áttekinthetőség érdekében az egyes élelmiszerekhez való engedélyezéshez az élelmiszer-adalékanyagokat adalékanyag-csoportokban kell felsorolni. Az egységes értelmezés érdekében útmutatást kell biztosítani a különböző kategóriák leírásához. Szüksége esetén az 1333/2008/EK rendelet 19. cikke szerint értelmezési döntéseket lehet hozni arról, hogy egy adott élelmiszer egy adott élelmiszer-kategóriába tartozik-e.
(6)
A nitritikre (E 249-250) tartósító szerként van szükség húskészítményekben a káros baktériumok, főként a Clostridium botulinum esetleges elszaporodásának megakadályozására. A nitritek húsban való használata azonban nitrozaminok képződéséhez vezethet, amelyek rákkeltő anyagok. A nitritek élelmiszer-adalékanyagként való jelenlegi engedélyezése egyensúlyt tart e két tényező között, figyelembe véve a Hatóság szakvéleményét és azt az igényt, hogy egyes hagyományos élelmiszerek a piacon maradhassanak. Néhány hagyományosan készített húskészítményre a 95/2/EK irányelv III. melléklete maradék-határértéket állapít meg. Megfelelő részletességgel leírt és azonosított termékeknél ezeket a határértékeket meg kell tartani, egyértelművé kell azonban tenni, hogy a határértékek az előállítási folyamat végén megjelenő termékekre vonatkoznak. A Bizottság továbbá konzultálni fog a tagállamokkal, az érdekelt felekkel és a Hatósággal, hogy megvitassák, hogyan lehetne az összes húskészítménynél csökkenteni a jelenlegi határértékeket, illetve tovább egyszerűsíteni a hagyományos módon előállított termékekre vonatkozó szabályokat. A konzultáció eredményétől függően a Bizottság mérlegeli, hogy indokolt-e javasolni az egyes húskészítményekhez adható nitritek felső határértékeinek megváltoztatását.
(7)
A 14.1.1. kategóriába tartozó, ásványi anyaggal dúsított víz esetében a megengedett adalékanyag csak a „foszforsav és foszfátok” lehet. Figyelembe véve, hogy az 1333/2008/EK rendelet II. mellékletének célja, hogy tovább harmonizálja az Unióban az élelmiszerekhez adható adalékanyagok felhasználását és biztosítsa a belső piac hatékony működését, a készített vizekhez standardizálási céllal adott ásványi sók adalékanyagnak tekintendők, és így nem esnek e rendelet hatálya alá.
(8)
A Hatóságnak az összes jelenleg engedélyezett élelmiszer-adalékanyagot újra kell értékelnie a 257/2010/EK rendelet (8) szerint, amely újraértékelési programot határoz meg a jóváhagyott élelmiszer-adalékanyagokra. Az élelmiszer-adalékanyagok újraértékelése az említett rendeletben meghatározott prioritások szerint történik.
(9)
2008 januárjában a Hatóság szakvéleményt (9) fogadott el a likopinról, amelyben az összes likopinra (E 160d) forrástól függetlenül 0,5 mg/ttkg/nap megengedhető napi bevitelt (ADI) vezetett le, és megállapította, hogy a lehetséges bevitel, főként gyermekek esetében, meghaladhatja az ADI-t. A likopin élelmiszer-színezékként való használatát ezért korlátozni kell.
(10)
2009 szeptemberében a Hatóság szakvéleményt fogadott el a Sunset Yellow FCF (E 110) (10), a Kinolinsárga (E 104) (11) és a Ponceau 4R (E 124) (12) adalékanyagokról. A szakvéleményekben az étrendi expozíció értékelése alapján a Hatóság megállapította, hogy a Kinolinsárga és a Ponceau 4R esetében a hozzáadható mennyiség felső határértéke mellett a becsült bevitel az átlagos és a felső százalékosztályban általában az ADI felett van. A Sunset Yellow FCF adalékanyagból eredő expozíció is túl nagy lehet, főként az 1-10 éves gyermekek körében. A becsült beviteli értékek meghatározása az élelmiszeripar által 2009-ben szolgáltatott, a felhasznált mennyiségekre vonatkozó adatokon alapul. A Bizottság felülvizsgálja a jelenleg engedélyezett felhasználásokat és felhasználási mennyiségeket annak megállapítására, hogy az ezen anyagokból eredő expozíció biztonságos-e a fogyasztók szempontjából, és tervezi egy, a módosított mennyiségeket tartalmazó új javaslat elkészítését 2011 júliusára.
(11)
A Hatóság a 2008. május 22-én elfogadott, Az étrendi bevitelből származó alumínium biztonságossága (Safety of aluminium from dietary intake) című szakvéleményében megállapította, hogy az európai népesség egy jelentős részénél az expozíció túl nagy lehet. A Hatóság nem tudta meghatározni, hogy egy adott élelmiszer alumíniumtartalma konkrétan mely forrásokból származik: ilyen források lehetnek a természetesen jelen lévő alumínium, az élelmiszer-adalékanyagok felhasználásából származó alumínium, és az élelmiszerbe a feldolgozás vagy tárolás alatt alumíniumtartalmú fóliákból, edényekből vagy eszközökből átkerülő mennyiségek. Az alumíniumból eredő expozíció csökkentésére korlátozni kell egyes alumíniumtartalmú élelmiszer-adalékanyagok felhasználását. A Bizottság intézkedéseket dolgoz ki az alumíniumtartalmú adalékanyagokból eredő expozíció korlátozására és 2011 szeptemberére készíteni fog egy, a módosított értékeket tartalmazó javaslatot.
(12)
A Bizottság felkérte az érdekelt feleket, hogy szolgáltassanak információkat a 94/36/EK irányelv V. mellékeltében felsorolt élelmiszer-színezékek felhasználásáról és felhasználásuk szükségességéről. Ezen élelmiszer-színezékek közül néhányat jelenleg nem használnak az említett mellékletben felsorolt egyes élelmiszer-kategóriákban. A felsorolt engedélyezett színezékek közül néhányat azonban meg kell tartani a jegyzéken, mivel ezekre szükség lehet, hogy részben vagy teljesen helyettesítsék az olyan színezékeket, amelyeket a Hatóság az újraértékelés során esetleg aggályosnak talál. A vizsgálat jelen szakaszában az engedélyezett élelmiszer-színezékek száma a következő élelmiszer-kategóriákban csökkenthető: ízesített ömlesztett sajt, piros gyümölcsből készült tartósított termékek, hal- és rákpástétom, előfőzött rákfélék és füstölt hal.
(13)
A béta-apo-8'-karotinsav-etil-észter (C 30) (E 160f) élelmiszer-színezéket a gyártó már nem gyártja, és a gazdasági szereplők már nem támogatják, hogy a Hatóság elvégezze ennek az anyagnak az újraértékelését. Ez az adalékanyag ezért nem veendő fel az uniós jegyzékre.
(14)
A kantaxantin (E 161g) élelmiszer-színezék felhasználása csak a „saucisse de Strasbourg”-féle virslikben engedélyezett. A Bizottságot úgy tájékoztatták, hogy ezt az élelmiszer-színezéket már nem használják. Ezen adalékanyag „saucisse de Strasbourg”-féle virslikben való felhasználásának engedélyezését ezért nem kell felvenni az uniós jegyzékbe. A gyógyszerekhez hozzáadható színezőanyagokról szóló, 2009. április 23-i 2009/35/EK európai parlamenti és irányelv (13) ugyanakkor meghatározza, hogy a tagállamok az emberi, illetve állatgyógyászati felhasználásra szánt gyógyszerkészítmények színezéséhez nem engedélyezhetnek olyan színezéket, amely nem szerepel a 94/36/EK irányelv I. mellékletében. A kantaxantint jelenleg több gyógyszerkészítményhez használják. Az adalékanyagnak ezért továbbra is az engedélyezett adalékanyagok jegyzékén kell maradnia.
(15)
Az E 128 Vörös 2G élelmiszer-színezékként történő felhasználását felfüggesztő sürgősségi intézkedésekről szóló, 2007. július 26-i 884/2007/EK bizottsági rendelet (14) felfüggesztette a színezék használatát, valamint a színezéket tartalmazó élelmiszerek forgalomba hozatalát. A Vörös 2G (E 128) adalékanyag ezért nem veendő fel az uniós jegyzékre.
(16)
Az újraértékelés során a Hatóság úgy látta, hogy a kizárólag a kippershez engedélyezett Barna FK (E 154) élelmiszer-színezéket már nem használják. Az újraértékelés során a Hatóság nem tudta megállapítani, hogy biztonságos-e az anyag, mivel a rendelkezésre álló toxikológiai adatok hiányosak voltak (15). Ez az adalékanyag ezért nem veendő fel az uniós jegyzékre.
(17)
A csomósodást gátló szilícium-dioxid (E 551) jelenleg a 95/2/EK irányelv alapján többféle felhasználásra engedélyezett. Az Élelmiszerügyi Tudományos Bizottság 1990. május 18-i szakvéleményében (16) az élelmiszer-adalékanyag megengedhető napi bevitelére (ADI) „nincs meghatározva” értékelést adott. Technológiai igény van arra, hogy az adalékanyagot a jelenleg sóhelyettesítőkhöz engedélyezett mennyiségeknél nagyobb mennyiségekben lehessen használni. Az ilyen felhasználás előnyös lenne a fogyasztók számára azáltal, hogy csomósodásgátolt sóhelyettesítőket vezetne be a piacra a meleg és nedves éghajlatú európai országokban, mivel jelenleg a csomósodás kényelmetlenné és gyakran lehetetlenné teszi a sóhelyettesítők használatát. A sóhelyettesítőkre vonatkozóan ezért indokolt egy magasabb felső határértéket engedélyezni.
(18)
A Hatóság értékelte a szilárd étrend-kiegészítőkhöz fényezőanyagként/bevonószerként használt bázikus metakrilát-kopolimer biztonságosságáról szóló információkat. 2010. február 10-i szakvéleményében a Hatóság megállapította, hogy ez a felhasználás biztonságossági szempontból nem aggályos, mivel a bázikus metakrilát-kopolimer a szájon át történő bevitel után nem szívódik fel az emésztőrendszerből. Az adalékanyag várhatóan technológiai funkciót tölt majd be: véd a nedvesség ellen, valamint elfedi különféle tápanyagok ízét, egyúttal gyorsítja a tápanyag felszabadulását a gyomorban. Ezért indokolt engedélyezni a 2002/46/EK európai parlamenti és tanácsi irányelv (17) 2. cikkében meghatározott szilárd étrend-kiegészítőkhöz a bázikus metakrilát-kopolimer fényezőanyagként/bevonószerként történő felhasználását, 100 000 mg/kg határértékkel. Az új élelmiszer-adalékanyag E-száma E 1205 lesz.
(19)
Szabályozni kell az adalékanyagoknak az 1333/2008/EK rendelet 3. cikke (2) bekezdésének g) pontjában meghatározott asztali édesítőszerekhez történő felhasználását. Az engedélyezett édesítőszereket tartalmazó ilyen készítményeket cukorhelyettesítőként a végső fogyasztóknak történő értékesítésre szánják. Az adalékanyagok iránti igény azok különböző megjelenési formáinak - folyadék, por és tabletta - függvényében változhat.
(20)
Az élelmiszer-adalékanyagoknak az 1333/2008/EK rendelet II. mellékletébe történő áttétele az e rendelettel bevezetett módosítások hatálybalépésétől tekintendő - a rendelet 34. cikkének megfelelően - megvalósultnak. Addig továbbra is a 94/35/EK irányelv 2. cikkének (1), (2) és (4) bekezdésében, a 94/36/EK irányelv 2. cikkének (1)-(6) és (8)-(10) bekezdésében, a 95/2/EK irányelv 2. és 4. cikkében, valamint az ezen irányelvek mellékleteiben foglalt rendelkezések alkalmazandók.
(21)
Az adalékanyagok jelenlegi felhasználására vonatkozó, az 1333/2008/EK rendelet 6., 7. és 8. cikkében foglalt előírásokat nem érintheti az adalékanyagoknak az uniós jegyzékre történő áttétele. Ugyanakkor indokolt átmeneti időszakot biztosítani, hogy a gazdasági szereplők felkészülhessenek a rendelet előírásainak betartására.
(22)
Pontosítani kell az átvitel elve alóli, az 1333/2008/EK rendelet 18. cikke (1) bekezdésének a) pontjában meghatározott kivételt, amely a II. mellékletben említettektől különböző összetett élelmiszerekre vonatkozik. A 95/2/EK irányelv 3. cikkében és a 94/36/EK irányelv 3. cikkében ez a kivétel azokra az élelmiszerekre vonatkozott, amelyeket most már tartalmaz az 1., illetve 2. táblázat. Az E. részben felsorolt kategóriákba tartozó más összetett élelmiszereknél (mint például levesek, szószok és mártások, saláták stb.) az átvitel elvét továbbra is alkalmazni kell.
(23)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
ELFOGADTA EZT A RENDELETET:
1. cikk
Az 1333/2008/EK rendelet módosítása
Az 1333/2008/EK rendelet II. melléklete helyébe e rendelet mellékletének szövege lép.
2. cikk
Átmeneti rendelkezések
(1) Az 1333/2008/EK rendelet e rendelettel módosított II. mellékletét 2013. június 1-jétől kell alkalmazni.
(2) Az (1) bekezdéstől eltérően az 1333/2008/EK rendelet e rendelettel módosított II. mellékletének következő bejegyzéseit e rendelet hatálybalépésétől kell alkalmazni:
a)
a B. rész 3. pontjában a bázikus metakrilát-kopolimerre (E 1205) vonatkozó bejegyzés,
b)
az E. rész 12.1.2. pontjában a szilícium-dioxidnak (E 551) sóhelyettesítőkben való használatára vonatkozó bejegyzés,
c)
az E. rész 17.1. pontjában a bázikus metakrilát-kopolimer (E 1205) szilárd étrend-kiegészítőkben való használatára vonatkozó bejegyzés.
(3) A 94/35/EK irányelv 2. cikkének (1), (2) és (4) bekezdése, a 94/36/EK irányelv 2. cikkének (1)-(6), (8), (9) és (10) bekezdése, a 95/2/EK irányelv 2. és 4. cikke, valamint ezen irányelvek mellékletei 2013. június 1-jével hatályukat vesztik.
(4) A (3) bekezdéstől eltérően a 95/2/EK irányelv IV. mellékletében a szilícium-dioxid (E 551) sóhelyettesítőkben való használatára vonatkozó bejegyzés e rendelet hatálybalépésével hatályát veszti.
(5) Az e rendeletnek nem megfelelő, de 2013. június 1-je előtt jogszerűen forgalomba hozott élelmiszerek a minőségmegőrzési vagy felhasználhatósági idő lejártáig forgalmazhatók.
3. cikk
A 884/2007/EK bizottsági rendelet 2013. június 1-jével hatályát veszti.
4. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó a tagállamokban.
Kelt Brüsszelben, 2011. november 11-én.